**ΠΕΡΙΒΑΛΛΟΝΤΙΚΟΣ ΠΟΛΙΤΙΣΤΙΚΟΣ ΣΥΛΛΟΓΟΣ**

**ΚΟΝΤΟΠΕΥΚΟΥ – ΠΑΡΑΔΕΙΣΟΥ – ΠΕΥΚΑΚΙΩΝ**E-mail: . voulakoutsogianni@gmail com    Τηλ. 6936007035

**ΟΧΙ άλλη ΥΠΟΒΑΘΜΙΣΗ στην περιοχή μας.**

**ΟΧΙ άλλη επιβάρυνση στην τσέπη μας.**

**ΑΠΑΙΤΟΥΜΕ:     ΑΝΟΙΧΤΑ και ΔΩΡΕΑΝ ΠΑΡΚΙΝ** στους σταθμούς Δ. Πλακεντίας και Χαλάνδρι.

**ΑΠΑΙΤΟΥΜΕ: Να μην κτιστεί το κτίριο της ΑΤΤΙΚΟ ΜΕΤΡΟ**, στην ήδη βεβαρυμμένη περιβαλλοντικά περιοχή, αλλά  **να αναζητηθεί  η αξιοποίηση άλλου  κτιρίου**  από την  απέραντη και αναξιοποίητη περιουσία του Δημοσίου.

**ΑΠΑΙΤΟΥΜΕ:   Αστικές συγκοινωνίες,** που να προσφέρουν δρομολόγια με μεγαλύτερη συχνότητα, με **ΑΚΡΙΒΕΙΑ, ΑΞΙΟΠΙΣΤΙΑ και  ΤΑΧΥΤΗΤΑ**, ώστε να μην έχουν ανάγκη να έρχονται με το ΙΧ τους,  στους Σταθμούς του ΜΕΤΡΟ.

**ΖΗΤΑΜΕ: Δημοτική Συγκοινωνία** στην Αγία Παρασκευή

 Η κατασκευή των μεγάλων έργων (ΑΤΤΙΚΟ ΜΕΤΡΟ-ΑΤΤΙΚΗ ΟΔΟΣ), παρά το όφελος, έχει συνεπιφέρει **σημαντική κλιματική αλλαγή** και επιβάρυνση του περιβάλλοντος με **επιβλαβείς και καρκινογόνους ρύπους**, δεδομένου ότι, για την ολοκλήρωση των έργων, έχει κοπεί το δασάκι των Πευκακίων κι έχουν συγκεντρωθεί πολλές υπερτοπικές χρήσεις, σε μια γειτονιά που ήταν αμιγούς κατοικίας.

 Η λειτουργία των δύο σταθμών του **ΜΕΤΡΟ (Χαλανδρίου & Δ. Πλακεντίας)** στη γειτονιά μας, χωρίς πρόβλεψη των απαραίτητων θέσεων στάθμευσης, δημιούργησε κυκλοφοριακό κομφούζιο στην καθημερινότητά μας.

  Η ενοικίαση από την  ΑΤΤΙΚΟ ΜΕΤΡΟ Α.Ε. του ελεύθερου χώρου στάθμευσης των **500** θέσεων στο σταθμό Δ. Πλακεντίας, και **200** θέσεων στο σταθμό Χαλάνδρι σε ιδιωτική εταιρία, με σκοπό να λειτουργήσουν σαν ιδιωτικά πάρκινγκ, με ημερήσια χρέωση  **6 ευρώ (150 το μήνα),** έσκασε σαν βόμβα για εκατοντάδες εργαζόμενους από Αγ. Παρασκευή, Βριλήσσια, Γέρακα, Χαλάνδρι κλπ., που χρησιμοποιούν καθημερινά το ΜΕΤΡΟ και αφήνουν τα ΙΧ στους εν λόγω σταθμούς.

  Η μεγάλη προσέλευση Ι.Χ. από άλλες περιοχές, έχει ως αποτέλεσμα την περεταίρω κυκλοφοριακή και περιβαλλοντική επιβάρυνση.

  Η οδός Γαρυττού έχει γίνει απροσπέλαστη για τους πεζούς, γιατί σε όλα τα πεζοδρόμια είναι σταθμευμένα αυτοκίνητα.

  Η μίσθωση από την «ΑΤΤΙΚΟ ΜΕΤΡΟ» των πάρκιν στους Σταθμούς **Δουκ. Πλακεντίας και Χαλανδρίου, θα οδηγήσει σε ακόμα μεγαλύτερη επιβάρυνση των γύρω δρόμων και θα τις μετατρέψει σε πραγματικές "Ζώνες Πυρός".**

Η προγραμματιζόμενη **ανέγερση κτηρίου 6.000τμ πάνω από το αμαξοστάσιο** στον Σταθμό Δ. Πλακεντίας, με την προσέλευση 400 εργαζομένων και πολλαπλάσιων  εξυπηρετούμενων από την ΑΤΤΙΚΟ ΜΕΤΡΟ, θα επιφέρει μια **ακόμα μεγαλύτερη  επιβάρυνση του περιβαλλοντικού ισοζυγίου, με αύξηση της θερμοκρασίας και των επικίνδυνων - καρκινογόνων ατμοσφαιρικών ρύπων**.

*To παρόν Ψήφισμα κατατέθηκε από εκπρόσωπο του 7ου Δημοτικού και ψηφίστηκε ομόφωνα από τη Γενική Συνέλευση της Ένωσης Συλλόγων Γονέων Σχολείων Αγ. Παρασκευής της 18.03.2019.*

Για το Προεδρείο της Γενικής Συνέλευσης

Ο Πρόεδρος

Αντώνης Παπάζογλου

Η γραμματεία της Γενικής Συνέλευσης

Κυριακή Ηρωδιάδου-Μανουσαρίδη Κωνσταντίνος Παπαγεωργίου